চসিক সূত্রে জানা যায়, বুধবার ছিল কর্ণফুলী নদীর ১১ নং পারাপার ঘাট, ১৪ নং পারাপার ঘাট, ১৫ নং পারাপার ঘাট, মাতবর ঘাট, ৮ নং বিওসি ঘাট, অভয়মিত্র ঘাট, তিন টেঙ্গে ঘাট, চাক্তাই ঘাট, লবণ ঘাট, গাইজ্জ্যের ঘাটসহ মোট ১২টি ঘাটের ইজারার ফরম বিক্রির শেষ দিন। তাই এদিন সকাল থেকেই দুই গ্রুপের মধ্যে চলছিল উত্তেজনা। বিকাল ৩টায় দুই পক্ষের মধ্যে এক দফা হাতাহাতি হয়। এ সময় নগর ভবনের ভেতরে ভাঙচুরেরও অভিযোগ পাওয়া যায়। এরপর এক ঘণ্টা পরিস্থিতি থমথমে থাকলেও বিকালে নগর ভবনের ভেতরে কয়েক দফা ধাওয়া-পাল্টা ধাওয়া হয় উভয় পক্ষের মধ্যে। রাস্তায় দুই পক্ষের মধ্যে গুলি বিনিময়ও হয়। এ সময় মূল ফটক আটকে দেওয়া হয়।